# El Iang-tsé en flames

El Iang-tsé en flames (original: The Sand Pebbles) és una pel·lícula històrica i de guerra estatunidenca dirigida per Robert Wise i estrenada el 1966 i doblada al català.

## Argument

El 1926, a la Xina, la canonera americana San-Pablo patrullant sobre el Iang-Tsé al voltant de Changsha, es troba al cor de la primera guerra civil xinesa que enfronta les forces nacionalistes de Chiang Kai-shek als comunistes.

## Comentari

La pel·lícula tracta principalment del començament de la descolonització i del xoc de les cultures, nascuda de la trobada entre la civilització occidental imperialista, amb la civilització xinesa, que intenta alliberar-se de les potències occidentals presents en el seu territori.
Posa particularment en escena un mariner, Jake Holman, de caràcter rebel però extremadament lleial, de conducta heroica, que deserta finalment i troba la mort després d'un conflicte personal on haurà d'escollir entre la marina, les seves amistats i l'amor. El rodatge va començar a Keelung (Taiwan) el 22 de novembre de 1965, continuà a partir de març de 1966 a Hong Kong i les escenes interiors van ser filmades als Estudis de la Fox a partir de juny de 1966. En total, el rodatge va durar 7 mesos tot i que inicialment s'havien previst només 9 setmanes de treball.

## Repartiment

* Steve McQueen: Jake Holman
* Candice Bergen: Shirley Eckert
* Richard Attenborough: Frenchy Burgoyne
* Richard Crenna: Capità Collins
* Charles Robinson: Tinent Bordelles
* Mako Iwamatsu: Po-Han
* Marayat Andriane: Maily
* Larry Gates: Jameson
* Simon Oakland: Satwski
* Ford Rainey: Harris
* Joe Turkel: Bronson
* Gavin MacLeod: Crosley
* Richard Loo: Major Chin
* James Hong: Victor Shu

## Al voltant de la pel·lícula

* L'actriu Emmanuelle Arsan es donaria a conèixer alguns anys més tard escrivint la sèrie de best sellers eròtics Emmanuelle.
* És l'única pel·lícula de la carrera de Steve McQueen que ha permès a aquest últim ser nominat per a un Oscar, recompensa que tanmateix no guanyarà mai.
* La pel·lícula ha estat rodada a Hong Kong i Taiwan. El riu Keelung ha estat utilitzat per als rodatges fluvials.

## Premis i nominacions
### Premis

* 1967. Globus d'Or al millor actor secundari per Richard Attenborough

### Nominacions

* 1967. Oscar a la millor pel·lícula
* 1967. Oscar al millor actor per Steve McQueen
* 1967. Oscar al millor actor secundari per Mako
* 1967. Oscar a la millor fotografia per Joseph MacDonald
* 1967. Oscar a la millor banda sonora per Jerry Goldsmith
* 1967. Oscar a la millor direcció artística per Boris Leven, Walter M. Scott, John Sturtevant i William Kiernan
* 1967. Oscar al millor muntatge per William Reynolds
* 1967. Oscar al millor so per James Corcoran
* 1967. Globus d'Or a la millor pel·lícula dramàtica
* 1967. Globus d'Or al millor director per Robert Wise
* 1967. Globus d'Or al millor actor dramàtic per Steve McQueen
* 1967. Globus d'Or al millor actor secundari per Mako
* 1967. Globus d'Or al millor guió per Robert Anderson
* 1967. Globus d'Or a la millor banda sonora per Jerry Goldsmith

## Referències

* ↑ esadir.cat. El Iang-tsé en flames. esadir.cat.
* ↑ «The Sand Pebbles». ‘‘The New York Times'’.

## Enllaços externs

* Lloc web de seguidors (anglès)